I Want to Break Free

«I Want to Break Free» (անգլ. թարգ.՝ «Ուզում եմ ազատվել»), անգլիական Queen ռոք խմբի երգը «The Works» ալբոմից։ Հեղինակը Ջոն Դիքոնն է։ Երգը թողարկվել է որպես սինգլ «Machines (կամ ‘Back to Humans’)» երգի հետ՝ «Բ» կողմում։ Սինգլը ստացել է արծաթե հավաստագրում։

Երգը հայտնի է իր տեսահոլովակով, որի համար խմբի բոլոր երաժիշտները հագել են կանացի հագուստ, ծաղրապանմանակելով Մեծ Բրիտանիայի «Coronation Street» ամենաերկար հեռուստասերիալին։ Չնայած դրան, երգը դարձել է Աֆրիկյան Ազգային Կոնգրեսի օրհներգը։

Երգ 
Երգը գրել է Ջոն Դիքոնը 1983 թվականին՝ կանացի լիբերալ շարժման վերաբերյալ, տղամարդկանց կարծիքների հիման վրա։

Երգի կազմ 
Գոյություն ունեն երգի երեք տարբերակներ՝ ալբոմային, սինգլային և երկարացված։

Ալբոմային տարբերակ 
Երգի ալբոմային տարբերակը տևում է 3 րոպե 20 վայրկյան։ Ստեղծագործությունը սկսվում է հիմնական ռիթմի 6-վայրկյանանոց կատարումով։ Ռիթմը ձևավորվում է Ludwig հարվածայիններով, Gibson ակուստիկ կիթառով, Fender բաս կիթառով, Fender Telecaster էլեկտրակիթառով։ Այն շարունակվում է գրեթե ամբողջ երգի ընթացքում, կտրվելով միայն երգի առաջին տողի կատարման ժամանակ։ Առաջին տունը ավարտվում է 37-րդ վայրկյանին և միանգամից սկսում է երկրորդը։ Այն գրեթե չի տարբերվում առաջինից՝ միայն մի տողով ավելի կարճ է։ Երկրորդ տան վերջում սկսվում է Red Special կիթառի պարտիան։ Երկրորդ տնին հետևում է երրորդը, որն ավելի երկար է։ Երկրորդ րոպեին սկսվում է կրկներգը։ Դրա հետ մեկտեղ կատարվում է սինթեզատորի հատվածը՝ «I’ve got to break free» մասի վրա երաժշտությունը կանգնում է։ Ռիթմը քիչ-քիչ ավարտվում է։

Երգի այս տարբերակը թողարկվել է միայն «The Works» ալբոմի ու մի քանի սինգլների վրա։

Սինգլի տարբերակ 
Սինգլի տարբերակը տևում է 4 րոպե և 21 վայրկյան։ Այն տարբերվում է ալբոմայինից մուտքի առկայությամբ և սինթեզատորի ավելի երկար սոլոյով։ Մուտքը սկսում է սինթեզատոր նվագելով, երբեմն հնչում են ափսեները։ 19-րդ վայրկյանին նվագում է սինթեզատորը, դրան նվագակցել են Red Special-ը և հարվածայինները։ 40-րդ վայրկյանին սկսում է առաջին տունը և մինչև 2։33 երգը չի տարբերվում ալբոմային տարբերակից, հետո շարունակվում է սինթեզատորի սոլոն, որի հատվածը վերցված է չորրորդ տնից։

Երգի այս տարբերակը թողարկվել է գրեթե բոլոր սինգլներում և խմբի ժողովածուներում։

Երկար տարբերակ 
Երկար տարբերակը տևում է 7 րոպե և 16 վայրկյան։ Այն տարբերվում է սինգլային տարբերակից ավելի երկար մուտքով, որի մեջ ներառված է սոլոյի երկրորդ մասը։ 6։04-ից հետո կատարվում են այլ երգեր «The Works» ալբոմից՝ «Radio Ga Ga», «It's a Hard Life», «Man on the Prowl», «Machines ('or Back to Humans')», «Keep Passing the Open Windows», «Hammer to Fall», «Tear It Up» և «Is This the World We Created…?»։

Երկար տարբերակը թողարկվել է 12 դյույմանոց սինգլների տեսքով և 1991 թվականին «The Works» ալբոմի վերահրատարակված կոմպակտ սկավառակի վրա։

Երաժշտական գործիքներ 

 Ֆրեդի Մերկուրի՝ սինտեզատոր Oberheim OBX մոդելի
 Ջոն Դիքոն՝ Fender բաս կիթառ, էլեկտրակիթառներ Fender Telecaster և Fender Stratocaster, ակուստիկ կիթառ Gibson և սինտեզատորներ Kurzweil և Oberheim
 Ռոջեր Թեյլոր՝ Ludwig հարվածայիններ
 Բրայան Մեյ՝ էլեկտրակիթառ Red Special
 Ֆրենդ Մանդել՝ սինտեզատոր Roland Jupiter 8 մոդելի

Այլ թողարկումներ 
Ալբոմից և սինգլից բացի, երգը թողարկվել է նաև խմբի այլ ժողովածուների վրա։ Դա «Greatest Hits II», «Jewels II» և «Box of Tricks.» ժողովածուներն են։ Բացի այդ, երգը թողարկվել է ուրիշ ալբոմների բոքս սեթերի կազմում՝ «The Complete Works», «Greatest Hits I & II», «The Crown Jewels» և «The Platinum Collection»։

Տեսահոլովակ 
Երգի տեսահոլովակը նկարահանել է Դևիդ Մելիթը։ Տեսահոլովակի նկարահանումները տեղի են ունեցել 1984 թվականի մարտի 22-ից և մայիսի 4-ը «Limehouse Studios» ստուդիայում։ Դրա վրա ծախսվել է 100 հազար ֆունտ ստերլինգ։ Տեսահոլովակի համար օգտագործվել է երգի սինգլային տարբերակը։ Հիմնականում այն հայտնի է նրանով, որ ներառում է «Coronation Street» բրիտանական հեռուստասերիալի դեկորացիաները, իսկ երաժիշտները կրում էին դպրոցականների և տնային տնտեսուհիների կոստյումներ։ Դրա համար տեսահոլովակը արգելվել է MTV ամերիկյան ալիքով, սակայն, այդ տեսահոլովակը լավ է ընդունվել Մեծ Բրիտանիայում։ Տեսահոլովակը ներառվել է «The Works Video EP», «Greatest Flix II», «Box of Flix», «Greatest Hits», «Greatest Video Hits 2» հոլովակների ժողովածուների մեջ։ Տեսահոլովակի դրվագներ օգտագործվել են «The Show Must Go On» երգի տեսահոլովակի համար։

Հիթ-շքերթներ

Շաբաթային հիթ-շքերթներ

Տարեվերջի հիթ-շքերթ

Վաճառքներ և հավաստագրումներ

Քավեր տարբերակներ 

 Իսպանական «El Informal» հաղորդումը պարոդիա է պատրաստել այս երգի տեսահոլովակի վրա, անվանելով այն «Me Quiero Reir» (Ես ուզում եմ ծիծաղել)։
 1998 թվականին գերմանական Masterboy խումբը ձայնագրել է երգի պարային տարբերակը Queen Dance Traxx ժողովածուի համար։
 Dewa ինդոնեզիական խումբը ձայնագրել է երգի քավեր տարբերակը իր «Republik Cinta» ալբոմի համար 2006 թվականին։
 Երգի սկա տարբերակը ձայնագրել է Area7 ավստրալիական սկա խումբը։

Ծանոթագրություններ

Արտաքին հղումներ 

 Պաշտոնական տեսահոլովակը YouTube-ում․ օրիգինալ տեսահոլովակ
 Lyrics Live Magic տարբերակը Queen-ի պաշտոնական կայքում
 

Երգեր այբբենական կարգով
Քուին խմբի երգեր
Բրիտանական երգեր
Ռոք երգեր
ԼԳԲՏ երգեր